Държавен вестник, бр. 16, 2010 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  16
(2) При необходимост функционални звена 
за управление по цели могат да се създават и в 
териториалните звена на структурите по ал. 1.
(3) Съставът на звената за управление по цели 
се определя със заповед на ръководителите на 
структурите по ал. 1 и 2. В звената се включват 
служители с ръководни и контролни функции.
(4) Екземпляр от заповедта по ал. 3 се 
изпраща в Централното звено за управление 
по цели.
(5) Звеното за управление по цели:
1. подпомага ръководителя на структурата 
при формулиране на целите, определяне на по­
казателите за изпълнение и на целения резултат, 
при осъществяване на контрол и оценяване на 
постигнатите резултати;
2. извършва справочна, информационна, 
аналитична и статистическа дейност; 
3. извършва проверки по възражения по 
чл. 37, ал. 1 и изготвя становища по тях;
4. води документацията по прилагане на 
Системата.
Раздел III
Формулиране и утвърждаване на цели и на 
показатели за оценяване
Чл. 9. (1) Целите в Системата са обща, 
подцели и специфични.
(2) Съветът за управление по цели форму­
лира общата цел и подцелите по направления 
на дейност.
(3) Главните и областните дирекции работят 
по формулираните подцели за изпълнение на 
общата цел.
(4) Специализирана дирекция „Оперативни 
технически операции“, дирекция „Вътрешна 
сигурност“, дирекция „Миграция“, дирекция 
„Български документи за самоличност“, ди­
рекция „Международни проекти“, дирекция 
„Национална система 112“, специализираните 
административни дирекции, научноизследо­
вателските и научно-приложните институти, 
Академията на МВР, Медицинският институт 
на МВР, структурите към ръководството на 
МВР, структурните звена на изброените струк­
тури, както и структурните звена на главните и 
областните дирекции формулират специфични 
цели, които се извеждат от общата цел, подце­
лите или конкретните им задачи и дейности. 
Чл. 10. Целите трябва да бъдат формулирани:
1. разбираемо; 
2. измеримо – да имат количествени или 
качествени измерители;
3. конкретно – да се определят за конкретен 
период и да са обвързани с конкретен резултат; 
4. постижимо – да могат да бъдат постигнати 
в рамките на отчетния период; 
5. съобразно дейността на структурата.
Чл. 11. (1) Общата цел, подцелите и спе­
цифичните цели на структурите по чл. 9, ал. 1 
ЗМВР и на структурите към ръководството на 
МВР се утвърждават от министъра на вътреш­
ните работи.
(2) Специфичните цели на структурите и 
на техните звена извън посочените в ал. 1 се 
утвърждават от горестоящия ръководител.
Чл. 12. (1) Формулирането и утвърждаването 
на цели се извършва за едногодишен период.
(2) Коригиране на утвърдените цели се до­
пуска при настъпване на значителни промени 
в оперативната обстановка или при извънредни 
обстоятелства. 
Чл. 13. За измерване на всяка формулирана 
цел се използват до два показателя. 
Чл. 14. Показателите за оценка на изпълне­
нието на целите са за изпълнение на колективно 
ниво от структурите и за индивидуален принос 
на служителите. 
Чл. 15. Оценката на изпълнението на целите 
на колективно ниво се извършва въз основа 
на следните показатели: 
1. количествени – количествен обхват на 
резултатите;
2. качествени – качество на резултатите, 
спазване на изискванията и др.;
3. за ефективност – степен на постигане 
на целта при съпоставяне на действителния с 
целения резултат;
4. за време – продължителност, срокове, 
времева рамка;
5. за ефикасност – постигане на максимални 
резултати от използваните ресурси.
Чл. 16. Оценката на индивидуалния принос 
се извършва въз основа на показатели за:
1. ефективност – отчитат степента на пос­
тигнатите резултати;
2. качество – отчитат степента на професи­
онализъм и на компетентност при изпълнението.
Чл. 17. Ръководителите на структурите и 
на техните звена запознават служителите с 
утвърдените цели и показатели за оценка на 
изпълнението, като ги обявяват по подходящ 
и достъпен начин.
Раздел IV
Отчитане и контрол на изпълнението на целите
Чл. 18. Отчитането на изпълнението на 
целите се извършва по отчетни периоди.
Чл. 19. Контролът на изпълнението на целите 
се осъществява постоянно от ръководителите 
на всички йерархични нива. 
Раздел V
Оценяване на изпълнението на целите
Чл. 20. (1) Изпълнението на целите се оце­
нява по постигнатите резултати през отчетния 
период, а не по изпълнение на всички задачи 
и дейности на структурата или на служителя.
(2) Когато дейността на служителя не е 
пряко свързана с изпълнението на целите, се 
оценяват резултатите, постигнати при изпъл­
нение на длъжностните му задължения през 
отчетния период.
Чл. 21. (1) Оценката на изпълнението на 
целите се извършва: